допринесе за постигането на целите за осигуряване на съпоставимост и прозрачност на счетоводните отчети на дружествата в Съюза, както и да осигури гласност за потребностите на Съюза в контекста на глобалното хармонизиране на стандартите за финансово отчитане. Наличието на единна европейска позиция би спомогнало за насърчаване на приемането на МСФО в международен план, за сближаването на практиките и за въвеждане на висококачествени международни стандарти за одит във всички държави членки. Програмата следва също така да допринесе за изпълнението на стратегията „Европа 2020“, като укрепи единния пазар на финансови услуги и капитали, както и външното измерение на стратегията.
 (22)
 Настоящият регламент следва да предвижда възможност за съфинансиране на дейностите на някои органи, преследващи цели, които попадат в обхвата или са в подкрепа на политиката на Съюза в областта на разработването и одобряването на стандарти или на надзора на процесите за установяване на стандарти за финансовото отчитане и одита.
 (23)
 Финансиране от страна на Съюза се предлага за конкретен и ограничен брой най-значими органи в областта на финансовото отчитане и одита.В рамките на настоящата институционална структура новите правила за финансиране ще осигурят стабилно, диверсифицирано, надеждно и достатъчно финансиране, което ще позволи на съответните органи да изпълняват независимо и ефикасно мисията си, която е свързана със Съюза или която представлява обществен интерес. Тези органи следва да разгласят разбивка на данните за друго финансиране, получено от алтернативни източници.
 (24)
 Като отчита промените вследствие на препоръките, изложени в доклада на специалния съветник, Комисията следва да представи доклади относно напредъка на ЕКГФО при провеждането на реформите на управлението ѝ през март 2014 г. и след това, считано от 2015 г. – ежегодно, най-късно през юни. СМСС започна преглед на концептуалната рамка. След приемането на преразгледаната концептуална рамка Комисията следва да представи на Европейския парламент и на Съвета доклад относно всички промени, внесени в концептуалната рамка и основанията за тях, като обърне специално внимание на концепциите за предпазливост и надеждност, които гарантират спазването на изискването за „вярна и точна представа“, предвидено в Директива 2013/34/ЕС. Бенефициерите следва да гарантират ефикасно и пестеливо използване на публичните средства, включително за пътни и свързани с тях разходи.
 (25)
 Програмата следва да замени предишната програма за съфинансиране за бенефициерите. Ето защо, от съображения за правна сигурност Решение No 716/2009/ЕО следва да бъде отменено.
 (26)
 Доколкото целта на настоящия регламент, а именно създаването на програма на Съюза за периода 2014—2020 г. в подкрепа на дейността на органите, които допринасят за постигането на целите на политиката на Съюза в областта на финансовото отчитане и одита,не може да бъде постигната в достатъчна степен от държавите членки, а поради неговия обхват и последици може да бъде постигната по-добре на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, уреден в същия член, настоящият регламент не надхвърля необходимото за постигане на тази цел.
 (27)
 Всяко финансиране на нови бенефициери, дори ако те са преки правоприемници на един от бенефициерите, изброени в настоящия регламент, следва да подлежи на